Edgaras Matakas

Edgaras Matakas (g. 1998 m. spalio 23 d. Kaune) – Lietuvos  plaukikas, daugkartinis Lietuvos aklųjų ir silpnaregių plaukimo čempionas bei daugkartinis Europos neįgaliųjų plaukimo čempionas, pasaulio neįgaliųjų plaukimo čempionas, paralimpinių žaidynių bronzos medalininkas.

 Biografija 
Edgaras jau gimė su negalia, buvo silpnaregis, tačiau 15 m. neteko regėjimo dėl glaukomos. Pradėjo sportininko karjerą. 17 m. tapo Pasaulio čempionu  regėjimo negalės kategorijoje. Mokėsi specializuotame ugdymo centre. Įgijo Lietuvos sporto universiteto bakalauro laipsnį.

 Sportiniai pasiekimai 
2018 m. Europos neįgaliųjų plaukimo čempionate užėmė 8 vietą (400 m laisvu stiliumi), 9 vietą (50 m laisvu stiliumi) ir 9 vietą (100 m peteliške). 2016 m. jis debiutavo Rio de Žaneiro vasaros paralimpinėse žaidynėse, kuriose užėmė 11 vietą (50 m laisvu stiliumi), 8 vietą (400 m laisvu stiliumi) ir 10 vietą (100 m laisvu stiliumi). 2017 m. pasaulio neįgaliųjų plaukimo čempionate pelnė aukso medalį plaukdamas 50 m ir bronzos – 100 m laisvuoju stiliumi bei užėmė 5 vietą 400 m plaukime laisvuoju stiliumi. 2018 m. Europos neįgaliųjų plaukimo čempionate užėmė 4 vietą (50 m laisvu stiliumi), 5 vietą (100 m laisvu stiliumi) ir 5 vietą (100 m peteliške). 2019 m. neįgaliųjų pasaulio čempionate užėmė 7 vietą 50 m plaukime laisvuoju stiliumi. 2021 m. Europos žmonių su negalia plaukimo čempionate pelnė 3 aukso medalius (50 m ir 100 m plaukimo laisvuoju stiliumi ir 100 m krūtine rungtyse). 2021 m. 
Tokijo vasaros paralimpinėse žaidynėse iškovojo bronzos medalį (50 m plaukimo laisvuoju stiliumi rungtyje) ir užėmė 5 vietą 100 m plaukime krūtine. 2022 m. pasaulio neįgaliųjų plaukimo čempionate pelnė sidabro (50 m plaukimo laisvuoju stiliumi rungtyje) ir bronzos medalius (100 m plaukimo krūtine rungtyje). 2024 m. Europos žmonių su negalia plaukimo čempionate pelnė sidabro (50 m plaukimo laisvuoju stiliumi rungtyje) ir 2 bronzos (100 m plaukimo krūtine ir laisvuoju stiliumi rungtyse) medalius.Edgaras Matakas. Visuotinė lietuvių enciklopedija. Nuoroda tikrinta 2024-09-05. 2024 m. Paryžiaus paralimpinėse žaidynėse plaukikas 50 metrų laisvu stiliumi rungtyje užėmė 6 vietą, 100 plaukime krūtine užėmė 4 vietą.

 Įvertinimas 

 2021, 2022, 2025 m. Lietuvos metų sportininkas paralimpinio sporto kategorijoje.

 Šaltiniai 

Kategorija:Lietuvos plaukikai
Kategorija:Lietuvos paralimpiečiai